Христо Радевски
Към Струма

chitanka.info

Белият Благоевград

на сестра си Струма дума:

— Ти послушай своя брат,

не шега, не празна глума

ти говори той сега!

Обуздавай свойта буйна

свойта яростна снага,

гъвкава и многоструйна.

Нека твоите води

да се плискат пълноводни,

но приятел ти бъди

тук на людете свободни.

Помогни им, влага дай

на пръстта, която вика,

та в Пиринския ни край

пълно щастие да блика.

И ще чуеш песни ти

от народа благодарен,

и Пиринът легендарен

приказки ще ти шепти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.